
jWfentis  facultatibus  homines  animalibus  praestant; 
quod  cogitare  et  judicare  possunt,  universae  ter- 
rae  tamquam  principatum  obtinent,  cetera  ani- 
mantia sibi  subjiciunt.  Dei  simulacra  evadunt.  ') 
Qui  igitur  illis  mentis  viribus  vel  male  vel  inepte 
utitur,  iste  ab  excelso,  in  quo  homines  versantur, 
gradu  delabitur;  qui  vero  in  miserrimam  illam 
conditionem  incidit,  qua  praeclara  illa  humani  ge- 
neris dote  plano  destitutus  est,  is  multo  inferior 
est  bestiis,  quippe  quae  mente  ac  ratione  num- 
quarn  gauderent.  At  ne  corpus  quidem  bene  va- 
lere solet,  cujus  domina  et  moderatrix  aegrotat, 
neque  facile  quisquam  invenietur,  qui  mentis 
morbo  agitatus,  omnes  functiones  vitales  rite  exi- 


1)  Ovidii  Metamorphos.  I.  76. 

„ Sanctius  his  animal,  mentisque  capacius  altae 
Deerat  adhuc,  et  quod  dominare  in  cetera  possit. u 

gero  valeat,  quarum  turbatio  mentis  morbi  aut 
causa  est  aut  sequela.  Pulchre  igitur  non  minus, 
quam  pie  antiquus  ille  philosophus,  ut  curetur, 
hortatur,  ut  sit  mens  sana  in  corpore  sano.2) 

Haec  jam  multo  ante,  quam  ad  artis  medicae 
studium  accederem,  animum  meum  vehementer 
movebant  et  cupidine  flagrabam,  ut  aliquando  ido- 
neus evaderem,  qui  miserrimis  illis,  praestantis- 
simo,  quo  Omnipotentis  benignitas  nos  ornavit, 
dono,  cogitandi  et  judicandi  facultate  orbatis  opem 
ferrem,  praesertim  cum  in  patria  aliquoties  mihi 
offerretur  occasio  observandi,  tum  quanta  miseria 
insani  opprimantur,  tum  quam  laeto  et  prospero 
eventu  humana,  diligens  atque  rationalis  curatio 
saepenumero  coronetur.  Postquam  autem  mihi  con- 
tigit, ut  arti  salutari  totum  me  dare  possem,  ani- 
mum maxime  intendebam  in  illos  miseros,  qui 
mihi  cum  omnium  hominum,  tum  praecipue  me- 
dicorum misericordia  et  diligentia  digni  videntur, 
neque  nisi  a crudelissimis  et  tanquam  ferreis  ho- 
minibus negliguntur  et  despiciuntur,  dura  veteri 
illi  populo,  qui  in  omnibus  virtutibus  nobis  prae- 
lucet, sacrosancti  et  diis  inspirati  erant,3)  quos 
qui  violabat,  Superis  summas  poenas  dare  crede- 
batur. Cum  varia  remedia,  quibus  iis,  qui  men- 


2)  Cicero  ad  familiares  I.  6. 

3)  Plato  in  Phaedro. 

tis  morbo  laborant,  opitulari  nos  posse  credimus, 
varia  ratione  et  vario  effectu  in  usum  vocari  ob- 
servassem , illa  remedia  adbibendi  rationem  in 
certas  normas  redigere  mihi  in  mentem  venit  ca- 
que,  quae  ab  experientissimis  praeceptoribus  meis 
acceperam,  quae  ex  illustrissimorum  virorum  libris 
summa  assiduitate  volutatis  hauseram,  quae  ego- 
inet  observaveram,  in  hoc  tirocinio,  quod  nunc 
publici  juris  facio,  deposui,  qua  in  re,  ut  vires 
desint,  voluntatem  tamen  laudandam  esse  mihi 
persuadeo. 

Penitus  mihi  perspectura  est,  animum  esse, 
nescio  quidem  quo  pacto,  corpori  connexum  et 
quasi  implicitum  adeo,  ut  nulla  sit  morbosa  orga- 
nismi affectio , quin  in  animum  etiam  daraniferum 
edat  effectum.  Facillime  tamen  intelligendum  est, 
non  omnium  partium  morbos  eandem  in  mentis 
turbationes  procreandas  vim  habere,  sed  nervos 
praecipue  eorumque  organon  centrale  et  partes 
magna  nervorum  copia  instructas,  cum  aegrotent, 
psychicos  morbos  ingressuros  expedire,  hos  mor- 
bos vero  primum  nervorum  systematis,  deinde  per 
consensum,  cujus  ductores  nervi  sunt,  aliorum 
systematum  affectiones  elicere.  Omnes  igitur  mentis 
morbos  aut  organismi  functionibus  vitiatis  et.  im- 
peditis, aut  talibus  rebus  provocari  censeo,  quae 
immediatira  in  mentem  efficiant  et  remedia,  qui- 


<5 


bus  psychicis  morbis  medeamur,  cum,  ut  radicalis 
sic  dicta  instituatur  curatio,  causae  removendae 
sint,  vel  talia  esse  debere,  quae  vitiatas  et  im- 
peditas illas  organismi  functiones  in  normam  re- 
digant, vel  talia,  quae  immediatum  valorem  in 
animum  habeant,  quamvis  memorem  esse  medi- 
cum necesse  sit,  nonnisi  utriusque  generis  reme- 
diis apto  conjunctis,  prosperum  eventum  speran- 
dum esse.  Minime  quidem  me  fugit,  inultos  esse 
de  mentis  morbis  scriptores  haud  mediocres,  qui 
qualemcunque  morbum  psychicum  a causa  soma- 
tica sic  dicta,  i.  e,  a turbata  quadam  organismi 
functione  proficisci  contendant,  neque  tamen  ve- 
reor, ne  illorum  virorum  quamvis  maximi  facien- 
dorum sententiam  rejiciens  vel  juvenilis  petulan- 
tiae et  temeritatis  vel  rerum  ignorantiae  insimuler, 
cum  causis  nitar,  quas  infra  exponam,  ubi  do  re- 
mediis psychicis  acturus  sura. 

Poscat  forsan  quispiam,  ut,  priusquam  reme- 
dia, quibus  mentis  morbis  succurrimus,  recenseam, 
latiorem  de  mentis  morborum  notione,  causa  pro- 
xima et  divisione  expositionem  praemittam.  Quo- 
minus vero  illi  satisfaciam,  arcti,  quibus  hoc  opus- 
culum circumscriptum  est,  limites  me  impediunt, 
cum  nihil  nisi  de  curatione  morborum  psychicorum 
disserere  mihi  proposuerim  et  morborum  psychi- 

eorum  divisiones  et  subdivisiones  cum  Reil4)  me- 
dicis practicis,  quorum  arbitrio  liasce  pagellas  sub- 
jicio, prorsus  inutiles  esse  judicem.  Omnes  enim 
insani  eo  congruunt , quod  errant,  neque  se  errare 
credere  possunt.  Varii  quidem  sunt  illi  insanorum 
^rrores;  alii  in  sensationibus,  alii  in  imaginatione, 
alii  in  judicio  a norma  recedunt,  in  aliis  mentis 
vires  justo  magis  excitatae,  in  aliis  oppressae  sunt ; 
quae  vero  omnia  vel  fortuita  sunt,  vel  promiscua 
in  conspectum  veniunt,  vel  invicem  se  procreant. 
Neque  magis  causae  remotae  certum  divisionis  mo- 
mentum praebent,  cum  in  omnibus  fere  morbis 
psychicis,  sive  a somatica,  sive  a psychica  causa 
originem  duxerint,  utriusque  generis  remedia  in 
usum  vocari  necesse  sit.  Qui  vero  nihilo  secius 
divisionis  desiderio  capti  sunt,  illi,  cum  divisiones, 
quas  medici  celeberrimi,  de  morbis  psychicis  cu- 
randis optime  meriti  instituebant  proposuerim,  cog- 
noscent, fieri  vix  posse  , ut  illorum  morborum  ulla 
divisio  instituatur,  quae,  id  quod  a morborum  di- 
visiono  accurata  maxime  requiritur,  medico  curandi 
normam  suppeditet. 

Sau vages5)  cum  animi  vires  tribus  rationi- 
bus, imaginando,  cupiendo,  judicando  ( Platonis 


4)  Ueber  die  Erkenntnifs  und  Kur  der  Fieher,  Bd. 
XV.  §.  59. 

5)  Nosologie  T.  HI.  T.  1.  p.  225. 

rcvr/Tixov,  fVtcSvjaTjTtotov , oqyyTcxov)  manifestari  existima- 
ret, aniini  morbos  in  tres  redegit  ordines:  a ) coe- 
naestheseos , sensuum  et  imaginationis  errores  (hal- 
lucinationes); b)  cupidines  morbosae  (morositates); 
c)  judicii  affectiones  (mania).  Primo  ordini  attri- 
buit vertiginem,  dysopiam,  paracusin,  hypochon- 
driam,  somnambulismum,  aliasque  sensuum  et  ima- 
ginationis abalienationes.  Secundo  ordini  adnu- 
merat  picam,  malaciam,  antipathiam,  hydropho- 
biam, nostalgiain , nymphomaniam.  Tertio  deni- 
que ordini  mania,  melancholia,  furor  adscribuntur. 
Sensuum  vero  et  appetitus  abalienationes  psychi- 
corum morborum  nomine  haud  stipandae  sunt, 
quaindiu,  qui  iis  laborat,  se  errare  sibi  conscius 
est;  ceterae  autem,  quae  disjunguntur,  species 
nihil  nisi  unius  morbi,  judicii  errantis  varietates 
sunt. 

Crichton6)  tres  morborum  psychicorum  or- 
dines statuit,  quorum  primum  mania  efficit,  qua 
cunctae  animi  vires  turbatae,  quae  dicuntur  et 
aguntur,  ratione  incongrua  sint;  huc  refert  ma- 
niam furibundam,  et  mitem,  nec  non  melancho- 
liam. Secundus  ordo  errores  seu  hallucinationes 
amplectitur,  quibus  imaginationis  ficta  pro  rebus 
vere  exstantibus  aestimentur  vel  res,  quae  revera 


6)  Untersuchungen  uber  die  Natur  urnl  denUrsprung 
der  Geisteszerruttungen,  A.  d.  Engl.  Leipz.  179S. 

exstant,  falsa  ratione  percipiantur;  hujus  ordinis 
species  sunt:  hypochondria,  vertigo,  dacmonoma- 
nia.  Tertius  ordo  fatuitate  constituitur,  quae  ani- 
mi virium  debilitate  manifestetur,  et  pro  illarum 
virium  varietate  septem  species  exhibeat.  Quis  au- 
tem est,  quin  hanc  divisionem  non  satis  exactam 
esse  intelligat,  et  appetitus  abalienationes  deside- 
ret, cum  sensuum  errores  morbis  psychicis  adnu- 
meratos  invenerit? 

Arnold7)  insaniam  in  idealem  dividit,  qua 
res,  quae  non  exstent,  vel  res  exstantes  falsa  ra- 
tione adspiciantur  et  in  insaniam  ad  notiones,  qua 
aegrotus  recte  quidem  res  adspiciat,  sed  de  carum 
viribus  et  usu  falso  judicet.  Quae  divisio  adspi- 
ciendi  et  judicandi  facultates  respicit,  sentiendi 
autem  et  cupiendi  facultates  plane  omittit. 

Kant8)  morborum  psychicorum  divisionem 
statuit,  quae  sapientissimo  auctore  et  maxime  in- 
genioso digna,  psychologiam  et  anthropologiam  ab- 
stractam sic  dictam  illustrat,  curandi  vero  normam 
nequaquam  perhibet. 


7)  Observati ons  on  the  nature,  eauses  and  preven- 
tion  of  insanity,  lunacy  or  madness,  ins  Deutsche  iiber- 
selzt  von  Michaelis.  Leipz.  1782. 

S)  \ ersuch  iiber  die  Krankheiten  des  Kopfes;  in 
KinVs  Sammlung  der  kleinen  Schriften  von  Kant,  S.  \2. 

Reilv)  curandi  methodum  intuens,  secundum 
indolem,  quam  exhibent,  mentis  morbos  distin- 
guit; eos  igitur,  qui  synochae,  qui  typhi,  qui  pa 
ralyseos  natura  stipati  sunt.  Ad  synodiam  et  ty- 
phum melancholiae,  delirii,  moriae,  maniae,  fu- 
roris, ad  paralysin  fatuitatis  varias  species  refert. 
Nonne  vero  fatui  saepissime,  cum  robutissimi  sint, 
omnia  synochae  symptomata  prae  se  ferunt,  me- 
lancholici contra  et  delirantes  paralysi  profligati 
videntur?  Quam  instabilis  insuper  et  paium  suf- 
ficiens illa  divisio  sit,  ipse  ille  experientissimus 
medicus  videtur  intellexisse,  cum,  ut  synodia  a 
typho  distinguatur,  non  animi  turbationes  solum, 
sed  corporis  constitutionem  etiam,  causas  efficien- 
tes, anni  tempus  respici  juberet. 

Esquirol9 10)  quamque  animi  turbationem  de- 
lirium (Irresein)  nominat,  quo  captus  homo  qui- 
dam dici  possit,  simulae  ea,  quae  sensibus  perci- 
pere sibi  videatur,  rebus  externis,  quae  judicet, 
rationi  haud  congruant,  quae  constituat,  et  agat, 
sola  cupiditate  regantur  et,  id  quod  praecipue  re- 
quiratur, voluntati  sint  contraria.  Illius  delirii 
Esquirol  has  quatuor  species  primarias  statuit: 


9)  Ueber  die  Erkenntnifs  uud  Kur  der  Fieber.  Bd. 

IV.  §.57. 

10)  Allgemeine  und  spedelle  Therapia  der  Seelen- 
krankheiten.  A.  d.  Fran/.os.  Leipz.  1827. 

1)  monomania  (fixerWalin,  mania  partialis  nostra- 
tuin,  melancholia  veterum),  qua  delirium  una 
tantummodo  re,  vel  paucis  admodum  rebus  mani- 
festetur 2)  mania,  qua  delirium  omnia  rerum  ge- 
nera amplectatur  et  cum  omnium  virium  vitalium 
exaltatione  consociatum  sit.  3)  Dementia  (Ver- 
wirrtheit)  qua  delirium  sensationibus  et  judiciis 
perversis  manifestetur,  et  cogitandi  organa  viribus 
functioni  exigendae  necessariis  careant,  unde  animo 
concipiendi,  comparandi,  reminiscendi  facultas 
deperdatur  4)  imbecillitas  animi  (iiubecillit£,  idio- 
tisme, cretinisme,  Blodsinn,  Stumpfsinn),  qua 
qui  oppressus  sit,  numquam  recto  sentiat  et  judi- 
cet, cum  judicandi  organis  rite  exstructis  nunquam 
gaudeat  Quae  primariae  delirii  species  varias  ha- 
bent secundarias  species,  easque  monomania  duas, 
a)  melancholiam,  quae  deprimentibus  animi  affec- 
tibus provocetur  et  alatur,  qua  aegrotus,  ut  exem- 
plo utar,  insanabili  morbo  se  laborare  vel  immane 
scelus  se  commississo  sibi  persuadet;  huc  referun- 
tur: daemonomania  (religioser  Wahnsinn),  eroto- 
mama,  quae  illo  potius,  qui  Platonis  nomine  or- 
nari solet,  quam  physico  sic  dicto  amore  excite- 
tur;  Anglorum  melancholia,  suiridium;  Z>)  Vesa- 
niam, quae  ab  excitantibus  animi  affectibus  pro- 
ficiscatur et  inter  melancholiam  et  maniam  me- 
dium teneat,  cum  et  melancholiae  errorem  fixura 
et  maniae  exaltationem  exhibeat  (Narrheit,  WaJm- 

witz,  Aberwitz).  Mania  secundum  gradum,  quem 
assecuta  est,  duas  sistit  species:  maniam  propriej 
sic  dictam  et  furorem  (Wuth,  JTobsucht).  Deinen-| 
tia  distinguitur  in  acutam,  chronicam,  continuam,: 
intermittentem  et  senilem.  Animi  iiubecillitaSj 
denique  aut  inferioris  aut  superioris  gradus  est; 
qui  in  inferiori  ejus  gradu  versentur,  eos  erudi- 
tionis capaces  esso  docetur,  automatorum  instar 
mechanica  opera  perficere  neque  quidquam  fere 
dicere,  nisi  quod  edidicerint;  qui  vero  suramoi 
ejus  gradu,  perfecto  cretitiisino  oppressi  sint,  istos 
miserrimos  bestiis  esse  multo  inferiores,  cum  non 
solum  nihil  intelligant,  nihil  judicent,  nihil  ad-, 
spiciant,  sed  ne  alimentorum  quidem  appetentia 
vel  coeundi  cupidine  incitentur.  Haec  Esquiro- 
liana  morborum  psychicorum  divisio  a plurimis 
quidem  de  illis  morbis  scriptoribus  probatur,  ne- 
que tamen  negandum  est,  nequaquam  eam  plane 
sufficientem  esse.  Primum  enim  delirii  definitioni 
id  magno  opprobrio  est,  quod  delirantes,  quae-j 
cunque  agant,  solis  cupiditatibus  regi  docetui, 
cum  scelesti  etiam  homines,  quamvis  haud  igno- 
rent, quid  vel  humanitatis,  vel  rei  publicae  leges 
aut  postulent,  aut  vetent,  cupiditatum  tamen  im- 
potentes facinora  committant.  In  mania  deinde 
virium  vitalium  et  functionum  exaltatio  adesse 
traditur;  attamen  tubi  intestinalis  functio  in  furi- 
bundis plerumque  suppressa  est,  menses  cessant 

:et  animi  vires  supra  normam  exaltatae  perversae 
:ctiam  appareant  necesse  est,  qua  ex  re  maniam 
:a  dementia  non  satis  distinctam  esso  elucet.  Ne- 
que magis  stabile  discrimen  institutum  est  inter 
dementiam  et  animi  imbecilitatem , cum  de  de- 
mentia chronica,  senili,  altius  evecta  idem,  quod 
de  animi  imbecillitate  valeat.  Formas  igitur  ex- 
Iternas,  quamvis  ne  has  quidem  seraper  exacte, 
Esquirol  distinxit,  indolem,  quippe  quae  medico 
‘agenti  maxime  respicienda  sit,  prorsus  fere  ne- 
glexit. 

H einroth  Ir)  qui  personam  (das  Ich)  ex  tri- 
(bus  partibus,  ex  animo  Gemiith),  ex  mente 

(rod?,  Geist,  ex  voluntate  constare  arbitratur,  in 
■sex  ordines  omnes  psychicos  morbos  redigit,  cum 
nonnisi  ab  exaltatione  vel  depressione  aut  animi, 
aut  inentis,  aut  voluntatis  eos  oriri  contendat. 
Exaltato  animo  inaniam,  depresso  melancholiam; 
mente  exaltata  vesaniam,  depressa  fatuitatem;  vo- 
luntate exaltata  furorem,  depressa  voluntatis  de- 
fectum enasci  docet.  Haec  divisio  primum  in  eo 
Est  reprehendenda,  quod  quantitatem  solum  intue- 
tur, cum  functionis  cujusdam  quantitate  a norma 
recedente,  qualitas  nuraquam  integra  restet.  De- 
inde aliae  insaniae  species,  quae  disjungendae 
siant,  in  unum  ordinem  coactae,  aliae,  quae 


11)  Anweisung  fur  die  Irrenarzte.  Leipz,  1825. 

nonnisi  gradu  discrepant,  immerito  dissoriatao 
sunt.  Cujus  enim  sensationes  et  perceptiones  ab- 
normes sunt,  eum  anomala  ratione  rupere  et  ju-j 
dicare  necesse  est  neque  judicia  perversa  exsistunt, 
nisi  perceptiones  abnormes  subsunt.  Experientia 
etiam  quotidie  fere  divisioni  Heinrotliianae  repug- 
nat, nam  melancholici  interdum  furore  agitantur;, 
furor  superior  maniae,  voluntatis  defectus  inferior 
fatuitatis  gradus  est. 

Buzorinita)  omnium  mentis  morborum  fun- 
damentum in  nervorum  systemate  situm  ratus,, 
secundum  primarias  illius  systematis  partes  psychi- 
cos morbos  dividit  in  vesanias  cephalopathicas, 
seu  cerebales,  quibus  intelligendi  facultas  affecta 
sit;  in  vesanias  gangliothoracicas , quibus  sentiendi 
et  percipiendi  facultas  laboret,-  in  vesanias  gan^ 
glio abdominales , quibus  cupiendi  facultas  aegro- 

tet. Haec  divisio  hypoth esibus  fundata  est,  quae 
neque  argumentis  evidentibus  neque  experientia 
probantur.  Cur  tandem  percipiendi  facultas  in  tho- 
racis gangliis  ponitur?  eo  forsan,  quod  melancho- 
lici, quibus  percipiendi  facultas  turbata  est,  saepe 
graviter  gemunt  et  tardas  cordis  pulsationes  exhibent 


12)  Ueber  die  korperlichen  Bedingungen  und  iibei 
die  verschiedene  Form  der  GeisieszerruUungen.  Ulm  1S25 

quae  vero  phaenomena  ex  multis  aliis  pathemati- 
bus  proficisci  posse,  quemnam  fugit?  — Ganglia 
abdominalia  magnam  in  psychicos  morbos  provo- 
candos vim  habere,  nemo  negabit,  neque  mi- 
nus autem  illos  morbos  , nisi  cerebrum  sive 
primaria  sive  secundaria  ratione  correptum  sit, 
haud  oriri , ideoque  discrimen  inter  cerebra- 
les et  abdominales  vesanias  vanum  esse,  nemo 
non  concedet. 

Groos  ex  divisionibus,  quae  prius  memoratae 
■sunt,  conjunctis  novam  divisionem  eruere  conatur 
Mentis  functiones  ait  duobus  ingredientibus  (ut 
iipsius  scriptoris  verbis  utar)  psychico  scilicet  et 
> somatico  perfici;  psychicum  in  intelligendi , perci- 
piendi et  cupiendi  facultatibus,  somaticum  vero  in 
cerebro,  in  thoracis,  et  in  abdominis  gangliis  po- 
litum esse;  psychicos  morbos  ex  illarum  facultatum 
turbationibus,  quas  negationes  nuncupat  et  ex  gan- 
gliorum actione  vel  exaltata  vel  depressa  oriri. 
Quatuor  inde  mentis  morborum  species  primarias 
instituit,  quarum  singulas  , prout  exaltatio  vel 
depressio  adsit,  iterum  in  duas  species  dividit: 
0 Qua  cunctae  mentis  facultates  cum  organis  suis 
turbatae  sint,  qua  igitur  falsa  intelligantur , perci- 
piantur, cupiantur;  exaltatione  delirium,  depres- 
none  fatuitatem  innatam  effici.  2)  Qua  intelligendi 
facultas  cum  cerebro  aegrotet,  qua,  si  exaltatio 
idsit,  vesania,  depressione  fatuitas  acquisita  (Es- 

quirolii Dementia)  exsistat;  3)  Qua  percipiendi  fa- 
cultas cum  thoracicorum  gangliorum  actione  a noi- 
ma  recedat;  exaltatione  maniam  depressione  me- 
lancholiam evadere;  4)  qua  cupiendi  facultas  cum 
abdominalium  gangliorum  actione,  si  exaltentur, 
furorem,  maniam  sino  delirio,  satyriasin,  nym- 
phomaniam,  si  deprimantur  voluntatis  defectum 
efficiant.  Haec  divisio,  cum  priores  divisiones 
complectatur,  iisdem,  quibus  illae,  reprehensioni- 
bus obnoxia  est.  Aequo  enim  e.  g.  ac  Buzoriniana.  I 
hypothesibus  minime  probatis  nititur,  cum  peici 
piendi  facultatem  in  thoracis  gangliis  ponat;  haud 
minus  atque  Heinrothiana  alias  mentis  turbationes 
arcte  conjunctas  discernit,  alias  discernendas  in 
unum  ordinem  constipat,  cum  voluntatis  defectum 
a fatuitate,  fatuitatem  acquisitam  ab  innata  divel- 
lat Praeterea  mania  sine  delirio,  quam  Groos 
alios  celebriores  de  morbis  psychicis  scriptores  se- 
cutus statuit,  numquam  occurrit.  Haud  major  de- 
nique, quam  celeris  divisionibus,  utilitas  Groos- 
siana  divisione  medicis  agentibus  affertur. 

Horn  denique,  praeceptor  meus  illustrissimus, 

in  praelectionibus  suis  hanc  divisionem  tradit,  quae 
maxime  quidem  mihi  arridet,  qua  tamen  se  aegro- 
tos curantem  non  semper  duci  posse,  expenent.s- 
simus  ille  medicus  ipse  profitetur:  1)  Furor  (Tob- 
sucht,  Raserei)  manifestatur  universali  imaginatio- 
nis, intelligentiae  ac  judicii  perversione,  ad  quam 

actionum  externarum  et  vegetationis  axaltatio  ac- 
cedit, undo  aegroti  clamant,  jactantur,  oculos 
splendentes,  faciem  rubram,  vehementem  cordis 
pulsationem  perhibent,*  morbus  plerumque  remit- 
tit, rarissime  intermittit,  modo  atypicus  est,  et 
saepe  in  fatuitatem  transit.  2)  Mania  (Wahnsinn) 
qua  imaginandi  et  judicandi  facultas  a norma  re- 

•r 

cedit,  varia  tamen  ratione  in  conspectum  prodit. 
Modo  enim  maniaci  exaltati,  admodum  sensibiles 
et  furibundi,  modo  depressi,  torpidi  et  quasi  so- 
porosi  sunt.  In  duas  species  mania  dividenda  vi- 
detur, in  maniam  universalem  et  partialem.  Priori 
speciei  adnuinerandae  sunt:  Vesania  (Verriickt- 

heit,  Wahnwitz,  veterum  melancholia)  qua  aegro- 
tans perversa  ratione  animo  concipit,  et  judicat, 
sed,  quod  ad  corpus,  bene  se  habere  videretur, 
nisi  vultum  distractum,  turbatura  prae  se  ferret; 
Moria  (Narrheit,  Dementia  Esquirolii),  qua  agita- 
tus falsas,  tum  de  rebus  externis,  tum  de  se  ipso, 
opiniones  concipit,  sed  firma  valetudine  frui  vi- 
detur, ipse  sibi  maxime  placet,  conditione  sua 
contentus,  agilis,  vanis  vel  inutilibus  rebus  per- 
ficiendis cupide,  neque  tamen  assidue  occupatus, 
obediens , officiosus,  eoque  difficilius  sanandus  est. 
In  inania  partiali,  quae  nunc  temporis  plerumque 
melancholiae,  nomine  induitur,  aegrotus  una  prae- 
cipue opinione  falsa  vexatur,  alioquin  vero  recte 
intelligit  et  judicat.  Si,  id  quod  saepissime  acci- 

dit,  somatica  causa  melancholiae  subest,  sensatio- 
nes, do  quibus  aegrotus  queritur,  non  prorsus  fal- 
sae sunt,  sed  ultra  veritatis  fines  vagantur.  Ad 
maniam  partialem  referuntur:  Hallucinationes  (Sin- 
nestanschungen),  Daemonomania  (religioser  Wahn- 
sinn) , Melancholia  Anglica,  qua  oppressi  sibi  mo- 
riendum esse  credunt;  Erotomania,  Nymphomania, 
quae  in  furorem  saepissime  transeunt.  3)  Amentia 
^jjjodsinn) , quae  mentis  facultatibus  plus  minusve 
sublatis  nec  non  externo  corporis  habitu  manifes- 
tatur, et  secundum  gradum  varias  species  exhibet, 
hebetudinem  mentis  scilicet,  fatuitatem  (Albern- 
heit),  Cretinismum,  quo  non  solum  mentis  facul- 
tates, sed  etiam  ciborum  appetitus  et  coeundi 
impetus  desunt,  quippe  qui  in  ceteris  amentiae 
speciebus  aucti  esse  soleant. 

Alias  divisiones,  quae  vel  duramentum,  vel 
typum,  vel  complicationem  et  compositionem  spec- 
tant, omittere  liceat,  quoniam  in  omnes,  non  in 
psychicos  solummodo  morbos  et  in  omnes  horum 
morborum  varietates  referri  possunt. 

De  morborum  psychicorum 
curatione. 


Quoniam  mentis  morbi  a causis  maxime  diver- 
sis proficiscuntur,  rebus  summopere  sibi  contrariis 
aluntur,  ratione  maxime  varia  manifestantur;  cu- 
juscunque  constitutionis,  temperamenti,  mentis 
facultatis  homines  afficiunt,  stabiles,  quae  in  om- 
nes illos  morbos  curandos  valeant,  normas  prae- 
cipere, ne  experientissimi  quidem  et  maxime  in- 
geniosi medici  vires  sufficiunt,  sed  medici  ingenio 
et  saepissime  animi  strenuitati  relinquendum  est, 
ea,  quae  singulis  casibus  adhibenda  sint,  remedia 
eligere  et  eorum  adhibendorum  methodum  statuere. 
Quam  ob  rem  ea  tatummodo  remedia , quae  in  mor- 
bis psychicis  adhiberi  solent,  recensere,  qua  ra- 
tione, quibus  in  casibus  singula  remedia  adhibenda 
videantur,  exponere  mihi  in  animo  est  iliorumque 
remediorum  ea  primum  persequar,  quae,  quoniam 
corporis  valetudinem  emendant,  in  mentem  etiam 
vim  salutarem  edunt  (remedia  somatica),  dein  ea, 
quae  in  ipsam  mentem  efficiunt  (remedia  psychica). 

Priusquam  autem  illam  remediorum  recensio- 
nem aggrediar,  de  curatione  morborum  psychico 
rum  praeparatoria  pauca  disserere  liceat,  quae  in 

2* 

qualescunque  mentis  turbationes  referenda  sunt. 
Aegrotus  scilicet,  postquam  cautum  est,  ne  vel 
sibi  ipsi  vel  aliis  noceat,  neve,  cum  insani  sae- 
pissime maxime  fraudulenti  et  astuli  sint,  fallere 
possit,  ab  omni,  praecipue  febrili,  morbo  inter- 
currente liberatus  et  remediorum , quibus  in  sani- 
tatem restituendus  est,  capax  esse  debet.  Causis 
externis  igitur  mentis  turbatio  vel  provocabatur, 
vel  alebatur,  si  quidem  adhuc  valent,  illico  sub- 
ducendus est,  id  quod  si  fleri  potest,  radicalem 
curationem  non  solum  magnopere  adjuvat,  sed 
etiam  haud  raro  plane  perficit.  Primae  viae  pur- 
gandae sunt,  praesortim  cum  plurimi,  qui  mentis 
morbis  aegrotant,  talibus  obnoxii  essent  causis, 
quae  in  primas  vias  praecipue  male  efficerent  et 
sordibus  crudis,  incitantibus,  justum  remediorum 
effectum  impedientibus  coacervandis  opportunita- 
tem praeberent,  unde  Cox Ij)  suadet,  ut,  paucis 
tantummodo  casibus  exceptis,  cujus  morbi  psychit  i 
curationi  radicali  ventriculi  et  intestinorum  pur- 
gatio antecedat,  neque,  etiamsi  diarrhoea  jam  ad- 
sit, a remediis  purgantibus  adhibendis  abhorren- 
dum esse  censet.  Haud  magis  negligenda  est  psy- 
chica praeparatio,  qua,  ut  aegrotus  in  res,  qui- 
bus circumdatus  est,  animum  intendat,  earumquo 


13)  Praktische  Bemerkungen  uber  Geisteszerriittun- 
gen,  Halle  1811.  S.  50. 

veram  rationem  cognoscat,  tum  ut  medici  prae- 
ceptis obtemperet,  efficiendum  est.  Varia  qui- 
dem morborum  psychicorum  genera , varia  ae- 
grotorum ingenia  et  temperamenta,  variae  con- 
ditiones, in  quibus  antea  versabantur,  variae  eo- 
rum constitutiones  et  educationes,  quo  minus  sta- 
biles psychicae  praeparationis  normae  praecipi  pos- 
tsint impediunt;  nihilominus  tamen  non  desunt, 
iquae  in  quamque  mentis  turbationem  valeant,  et 
•.attentionem  simul  cum  obedientia  efficere  possint. 
.Aegrotus  in  conditionem  redigatur,  qua  omni  ad- 
jumento et  adminiculo  se  destitutum  esse  credat, 
.a  suis  igitur  ex  domicilio  et  ex  patria  removea- 
itur,  id  quod,  si  necesse  videtur,  cum  solemnitato 
• et  terrore  fieri  licet;  periculis  se  expositum  con- 
:spiciat,  quae  effugere  conetur;  eos,  qui  sibi  prae- 
sint, se  ipso  potentiores  eorumque  voluntatem  im- 
imutabilem  et  promte  exsequendam  esso  cognoscat; 
idicto  non  audientes  castigatos,  obedientes  benigne 
Itractatos  videat.  Neque  minus  studioso  medico  id 
«agendum  est,  ut  aegroti  fidem  sibi  faciat,  ut  ei 
«numinis  tutelaris  instar  appareat,  a quo  nihil  nisi 
Jbenignum  quoddam  et  salutare  credat.  Quibus 
omnibus  postquam  aegrotus  et  attentus  et  obediens 
■et  medico  fidens  redditus  est,  tum  demum  fieri 
potest,  ut  cetera  remedia,  tum  somatica,  tum 
«psychica,  benignum  in  eum  valorcm  habeant. 

His  de  curatione  praeparatoria  praemissis,  re- 

mediorum,  quae  in  morbos  psychicos  adhibere 
consuevimus,  recensionem  ipsam  aggressurus  sum, 
postquam  iterum  monuero,  nonnisi  utriusque  ge- 
neris remediis  apto  conjunctis  salutem  exspectan- 
dam esse. 


De  remediis  somaticis. 


Vix  esso  monendum  opinor,  neque  ea  reme- 
dia huc  pertinere,  quibus  solummodo  mentis  morbi 
causae  occasionales  removeantur,  quibus  e.  g.  ex- 
anthemata retrogressa,  vel  excretio nes  habituales 
suppressae  revocentur,  aut  infarctus  abdominales 
tollantur,  cum,  cessante  causa  occasionali,  non 
semper  morbus  etiam  cesset,  neque  ea,  quibus 
complicationes  vel  morbi  intercurrentes  depellan- 
tur, cum,  quia  omnes  fere  morbi  mentis  turba- 
tiones comitari  possunt,  totus,  qui  nobis  praesto 
est,  medicaminum  thesaurus  enumerandus  esset, 
sed  ea  potissimum  medicamina,  quibus,  licet  pro- 
xime quidem  in  corpus  agant,  ipsi  mero  mentis 
morbo  mederi  conemur.  Quae  medicamina  talia 
praecipue  sunt,  quae  in  nervorum  systema  agant, 
cujus  functionibus  mentis  actiones  sive  normales 
sivo  abnormes  evidentissime  manifestantui.  Ja- 

co  bi  I4)  igitur,  cum  in  morbo  psychico  curando  ven- 
triculum potissimum  intuendum  esse  doceret,  non 
tam  mirabile  paradoxon  instituit,  quam  ipse  cum 
ambitione  quadam  gloriatur,  cum  non  in  cerebra- 
les solum  nervos,  sed  in  gangliorum  etiam  plexus 
maxime  efficiendum  esse  nemo  est,  qui  neget. 
Haud  raro  tamen  ad  morbum  psychicum  removen- 
dum cetera  etiam  corporis  systemata  respiciantur, 
maxime  necesse  est,  quamquam  nondum  comper- 
tum habemus,  cur  et  quomodo  illa  systemata  tan- 
tam vim  in  mentis  functiones  mutandas  habeaut 
neque  hunc  locum  idoneum  esse  arbitror,  quo  va- 
rias theorias  de  illa  re  institutas  exponam. 

Haec  igitur  sunt  remedia  somatica  in  morbos 
psychicos  adhibenda: 

Emetica  inde  a veterrimis  temporibus  in 
qualescunque  morborum  psychicorum  species  et 
gradus  adhibedantur , atque  salutaria  reperieban- 
tur.  Neque  enim  solummodo  crudas  substantias 
ejiciunt,  quae  saepissime  mentis  turbationes  vel 
excitant,  vel  alunt,  sed  etiam,  dum  totum  orga- 
nismnm  conquassant,  nervorum  actionem  mutant, 
cutis  spasmum  tollunt,  oxcretiones  retentas  promo- 
vent. Quibus  rebus  fit,  ut,  licet  crudae  istae 
substantiae  aut  non  suspicandae  sint,  autjamejcc- 


l4)  Sammlungen  fur  die  Heilkunde  der  Gemiiths 
krankheiten.  Elberfeld  1822. 

tae,  emetica  tamen  prosperrimo  cura  eventu  pro- 
pinentur. Nihilosecius  summa  cautione  et  circum- 
spectione in  adhibendis  emeticis  opus  est,  neque 
illa  agendi  ratio  probanda,  qua  in  nosocomio  quo- 
dam Anglico,  quod  Bedlam  vocatur,  omnibus, 
quorum  mens  turbata  est,  vernali  cujusque  anni 
tempore  quater  vel  quinquies  emetica  porrigun- 
tur. I5)  Maniacis,  qui  nimia  exaltatione  vexantur, 
emetica,  quoniam  erethismum  augent,  non  porri- 
genda sunt,  nisi  symptomatibus,  gastricis  requi- 
rantur; qui  vero  aut  melancholia  obruti  sunt  aut 
fatuitate  submersi  aut  inoria  agitati,  iis  emetica 
prosunt,  cum  eorum  mentem  aut  torpide  stupen- 
tem aut  vage  volitantem  expergisci  et  in  normalem 
viam  reverti  cogant.  At  ne  his  quidem,  si  san- 
guinis ad  cerebrum  congestionibus,  aut  haemorrha- 
giis  laborant,  emetica  temere  propinare  licet,  nisi 
prius  sanguinis  emissio  instituta  est,  qua  neglecta 
emeticis  porrectis  apoplexia  et  paralysis  sequi  pot- 
est. Monendum  etiam  est,  diflicillimo  tantum- 
modo insanorum  vomitum  excitari,  opio  tamen 
prius  assumto  expeditius  procedere.  Computanti- 
bus nobis,  quale  emeticum  adhibendum  sit,  tar- 
tarus  stibiatus  ceteris  omnibus  praeferendus  vide« 
tur  quoniam  ejus  effectus  certissimus  est,  quoniam 


15)  Haslam:  Beobahtungen  uber  den  Wahnsinn.  A. 
d.  Engl.  Stendal  1800. 

alvum  etiam  aperit,  quoniam  denique  ejus  solutio 
colore,  sapore,  et  odore  earet,  unde,  id  quod  in 
insania  curanda  haud  parvi  momenti  est,  facilo 
occultari  potest.  Saepe  emeticorum  doses  refractae 
sic  dictae  adhibentur,  quae  non  vomitum,  sed 
nauseam  tantum  efficiant,  ut  animus,  dum  in  sen- 
sationes injucundas  in  ventriculo  excitatas  attentio 
figitur,  ab  erroribus  revocetur.  Nauseam  vero  quae 
excitet,  rad.  ipecacuanhae  maxime  videtur  idonea, 
•quae  non  tam  celeriter,  quam  tartarus  stibiatus 
vomitum  provocat. 

Purgantia  aeque  ac  emetica  tum  ut  causae 
;morborum  mentis  efficientes  amoveantur,  tum  ut 
.derivatio  a cerebro  instituatur,  tum  ut  mentis  con- 
versio (ut  Ferreari  verbo  utar)  provocetur,  in  usum 
•vocari  solent.  Pro  diverso  igitur,  qui  nobis  pro- 
positus est,  scopo,  diversa  remedia  purgantia  ad- 
Onbenda  sunt;  in  mania  enim,  in  qua  nimius  vi- 
ge* sanguiferi  systematis  erethismus,  salia  anti- 
jphlogistica  prosunt;  in  melancholia,  quae  ab  or- 
iganorum abdominalium  infarctu  proficiscitur,  ea 
purgantia  utilitatem  afferunt,  quae  resolvunt  ct 
ivenosi  praecipue  sanguinis  circuitum  promovent; 
-ubi  perversa  nervorum  actione  mentis  turbatio  ma- 
nifestatur, nec  non  morionibus,  quorum  animus 
instabilis  in  rebus  vanis  et  ridiculis  volitat,  dra- 
■i>tica  sunt  salutaria,  quae,  sicuti  emetica,  nervos 
injucunde  afficiunt  eoque  animum  ab  evagatione 

deflectunt.  Quibus  ex  drasticis  remediis  hellebori 
nigri  et  albi  radices,  gratiolae  herbam  adhibitas 
velim,  illas,  quia  a veteribus  medicis  summis  lau- 
dibus extolluntur,  hanc,  quia  recentioribus  admo- 
dum salutiferam  se  praestabat.  Qui  de  veterum 
helleborismo  i.  e.  de  ratione,  qua  veteres  helle- 
bori radicem  adhibuerint,  copiosius  edoceri  volue- 
rit, ei  sufficient  Arnold,  I6)  Schulz,  IV)  Lor- 
ry,18)  Greding,19)  Reil.  20)  Quod  autem  hel- 
lebori et  nigri  et  albi  radix,  quam  non  solum  co- 
piosam alvi  fluxionem,  sed  etiam  vomitum  efficere 
veteres  praedicant,  a nostratibus  medicis  non  tanti 
aestimatur,  id  in  eo  positum  videtur,  quod  veram, 
quae  veteribus  in  usu  erat,  radicem  nos  ignorare 
verisimillimum  est  et  quod  hellebori  radices  cum 
aliis  similibus  radicibus  e.  g.  cura  rad.  Adonidis 
vernalis  etapeninae,  Actaeae  spicatae  vel  commu- 
tantur, vel  commiscentur.  Neque  tamen  hellebori 
veri  jactura  adeo  lugenda  videtur,  quam  illorum, 
quos  memoravi,  scriptorum  nonnulli  censent,  cum 


16)  1.  c.  Th.  1.  S.  13. 

17)  Diss.  de  helleborismo  veterum.  Halae  1717. 

18)  De  melancholia  et  morbis  melancholicis , Paris. 

1764.  Bd,  II.  S.  403. 

19)  Verniisclite  Schriften  Bd.  I.  S.  170. 

20)  Ueber  die  Erkenntnifs  und  Kur  der  Fieber.  Bd. 

IV..  S.  476. 

herbam  Gratiolae  illas  radices  omni  ratione  non 
solum  plane  compensare , sed  etiam  antecellere 
novissimis  observationibus  probaretur.21)  Inflam- 
mationem vero  abdominalis  cujusdam  organi  vel 
magnam  virium  prostrationem,  ne  drastica  adhi- 
beantur, vetare,  ex  iis  jam  elucet,  quibus,  ante- 
quam ipsius  psychici  morbi  curatio  incipiatur,  om- 
nem comitantem  vel  intercurrentem  morbum  tol- 
lendum esse  supra  monui. 

Ste mutatoria,  quia  cerebrum  incitant,  to- 
tumque organismum  conquassant,  fatuis  praecipue 
et  morionibus  sunt  utilia,  sed,  sicuti  emetica 
vitanda,  ubi  sanguis  vehementer  ad  cerebrum  con- 
geritur. Sternutatoria  solita  sunt:  h.  nicotianae 
pulverata,  flores  convallariae  majalis,  herba  ma- 
joranae,  h.  melissae,  rad.  hellobori  albi,  gas  acidi 
muriat,  oxygenati. 

Narcotica.  Opium  ab  aliis  medicis  (Cox)  re- 
jicitur, ab  aliis  (Odier,  Selle,  Chiaruggi,  Young, 
Ferriar,  Reil)  laudatur.  Quibus  vero  opium  non 
utile  se  praestabat,  ab  iis  vel  iniquis  conditioni- 
bus vel  temerariis  dosibus  porrectum  videtur,  nam 
incitabilitatem  quia  minuit,  exaltationem  sedat, 
somnum  efficit,  ei  praecipue  maniae,  si  sat  inag- 


2l)  Kostrzewski:  Diss.  de  gratiola.  Viennae  1775.  — 
Erhard  Diss.  de  gratiolae  efficacia  ejusque  praesertim 
in  mania  usu.  Lipsiae  1818. 

nae  est  utilitati,  cujus  materialis  causa  aut  non 
adest,  aut,  si  adorat,  jam  remota  est;  refractae 
vero  ejus  doses,  quoniam  nervorum  actionem  in- 
citant, spasmos  solvunt,  hebetudini  praecipue 
mentis  subveniunt.  Abstinendum  tamen  ab  opio 
est,  ubi  activae  sanguinis  ad  cerebrum  congestio- 
nes vel  pertinaces  alvi  obstructiones  vel  organica 
abdominis  vitia,  vel  sordes  gastricae  adsunt;  neque 
obstinate  inculcandum  est  aegroto  , cui,  quamquam 
jam  diu  porrigebatur,  nullum  levamen,  quin  imo 
augmentum  morbi  atterebat;  quod  enim  si  accidit, 
paralysis  et  insanabilis  fatuitas  inconsideratum  opii 
usum  sequi  solet.  Stramonii,  hyoscyami,  bella- 
donnae  cicutae,  aconiti,  extracta  dosibus  incres- 
centibus adhibenda,  sedantes  habent  in  mentem 
nimis  exaltatam  vires,  neque  tamen  unquam  ra- 
dicalem  morbi  psychici  sanationem  efficere  pos- 
sunt, sed  palliativum  tantummodo  auxilium  ferunt, 
id  quod  multis  experimentis,  quam  diligentissime 
et  accuratissime  aGreding22)  institutis  probatur. 
Adea  accedunt  herba  et  extractum  digitalis  purpu- 
reae, quae  non  solum  narcotico  principio  iis  in- 
sidente nimiam  exaltationem  sedant , sed  etiam 
emeticorum  in  modum  per  nauseam  in  mentem 


22)  1.  c.  Bd.  I.  de  hyoscyamo  S.  1~36;  de  stramo* 
nio  S.  37  — 103;  de  belladonna  S,  ll4 — 168. 

agunt,  quamquam  tantas  laudes  haud  merentur, 
quantis  a Cox  extolluntur,  qui  nullum  psychicum 
morbum  insanabilem  judicandum  esse  dicit,  prius- 
quam digitalis  esset  in  usum  vocata.  2 3)  Moschus 
cutis  secretionem  auget  et  nervorum  incitabilita- 
tem  diminuit,  unde  illis  mentis  morbis,  qui  ab 
exanthematibus  retrogressis  aut  a cutis  transpira- 
tiono  suppressa  originem  ducunt  et  iis,  qui  cum 
vehementioribus  spasmis  conjuncti  sunt,  palliati- 
vura  afferunt  auxilium,  at  ne  hoc  quidem,  nisi 
sat  magnae  ejus  doses  adhibentur , quare  Lo- 
cher24)  scrupulum,  Pargeter25)  drachmas  sex 
quotidie  propinari  jubent.  Vani  11  a jam  veteri- 
bus26) contra  melancholiam  torpidam  in  usu  et  a 
recentioribus  quibusdam27)  in  eundem  morbum 
laudatur.  C amphorae  exiguae  doses,  quia  ener- 
giam torpentem  incitant,  contra  melancholiam  tor- 
pidam et  fatuitatem,  majores  autem  doses,  quia 
nimiam  exaltationem  deprimere  videntur;  contra 


23)  1.  c.  S.  132. 

24)  Observationes  praclicae  circa  luem  veneream, 
•epilepsiam  et  maniam.  Viennae  1762. 

25)  Beobachlungen  uber  den  Wahnsinn.  A.  d.  Engl. 
ILeipz.  1793. 

26)  Rajus  de  historia  plantarum. 

27)  Pargeler  1.  c.  S.  110, 

furorem  ct  maniam  a inultis  medicis  adhibetur, 
neque  tamen  certis  et  probandis  principiis  cani- 
phorae  usus  nititur,  neque  Cox  errare  videtur, 
qui  eam  in  mentis  turbationibus  quam  minimi  effectus 
esse  docet.28)  In  nymphomaniam  quidem  speci- 
ficam vim,  (siquidem  talis  vis  statuenda  est),  ha- 
bere dicitur,  et  Auenbrugger,29)  qua  ratione 
adhibenda  sit,  copiosius  edocet;  at  in  lioc  etiam 
morbo  ut  a camphora  caveatur  suadendum  est,  cum 
saepissime  non  solum  nihil  prosit,  sed  stciilitatem 
etiam  et  impotentiam  efficiat.  Id  certe  constat, 
nonnisi  tum  esse  camphoram  porrigendam,  cum 
aegrotus  faciem  pallidam,  extremitates  frigidas,  re- 
spirationem tardam,  et  pulsum  rarum  exhibeat; 
plethore  vexante,  sanguinem  emittendum,  colluvie 
gastrica  premente  sordes  ejiciendas  esse,  prius- 
quam camphora  adhibeatur;  aceto  diluto  copiose 
assumto  camphorae  effectum  in  mania  optime  ad- 
juvari. 

Electricitas  tum  frictionis,  tum  galvanismi, 
nervorum  et  musculorum  actionem  vehementer  in- 
citat, ideoque  iis  mentis  morbis  apta  videtur,  qui- 
bns  paralyseos  indolem  Reil  attribuit  ct  Cor”) 


28)  1.  c.  S.  1 49.  . . 

2.9)  Experimenta  de  remedio  specifico  m mania  vi 

rorum,  Viennae  1776.  p.  16. 

30)  1.  c.  S,  157. 

eo  tantummodo  electricitatem  beno  efficere  dicit, 
quod  vasorum  uterinorum  obstructionem  tollat, 
quippe  quae  non  rara  insaniae  causa  sit.  Neque 
tamen  illius  in  psychicos  morbos  vires  illu- 
stratae, neque  experientia  satis  probatae  sunt, 
quamquam  jam  Bertholon  de  St.  Lazare31) 
adeo  eas  expertus  videri  volebat,  ut  in  maniam 
furibundam  negativam,  in  melancholiam  et  fatui- 
tatem positivam  electricitatem  adhiberi  juberet. 
Huc  etiam  pertinere  videtur  magnetis  mus  ani- 
malis, de  cujus  tamen  efficacia  in  dubitatione 
•versamur,  cum,  si  quando  se  ostenderet,  nonnisi 
lexaltatae  animi  conditioni  adseribenda  videretur. 

Epispastica,  Rubefacientia,  Ve  sic  a- 
itoria,  ulcera  artificialia  triplici  ratione  in 
unentis  turbationes  bene  efficere  valent.  Primum 
ienim  excitant  cutem,  quam,  quia  tanta  nervorum 
rcopia  praedita  est,  in  psychicis  morbis  magni  rno- 
imenti  esse  Jacobi  haud  immerito  judicat,  ejusque 
•secretiones,  si  forte  snppressae  sunt,  vel  resti- 
tuunt vel  saltem  resarciunt.  Deinde  derivationem 
a cerebro  instituunt,  quem  in  finem  fatuis  et  men- 
'tis  hebetudine  afflictis  in  ipso  vertice,  vel  in  epi- 
cranii ossium  suturis,  maniacis  autem  et  mentis 


31)  Anwendung  und  Wirksamkeit  der  Eleklrizitat. 
Bd  II.  S.  J6. 

exaltatione  vexatis,  in  locis  a capite  remotis  ul- 
cera artificialia  collocanda  sunt.  Nymphomania  la- 
borantibus cantharides  damnum  afferre,  ex  earum | 
in  genitalia  effectu  facile  intelligitur.  Dolorificam 
denique  sensationem  quia  efficiunt,  animum  tor-j 
pentem  incitant  et  a devortiis  in  rectam  viam  de-, 
flectunt,  qua  in  ro  tamen  cavendum  est,  ne  ul-| 
cera  artificialia  ab  aegrotis  destruantur,  unde  se-, 
taceura  in  cervice  inter  scapulas  applicetur.  Huci 
referenda  est  etiam  scabiei  inoculatio,  qua 
Mutzel32)  aegrotum  quendam  se  sanasse  narrat, 
qui  statuae  instar  nihil  ederet,  nihil  biberet,  ni- 
hil vociferaret,  neque  ullo  alio  remedio  incitare- 
tur. Neque  despiciendae  sunt  cutis  frictiones, 
quibus  veteres  praecipue  ad  leviores  insanias  se-, 
dandas  et  ad  somnum  efficiendum  uti  solebant. 

Balnea  frigida  et  tepida.  Balneum  frigi- 
dum modo  animi  exagitationem  sedat,  modo  robo- 
rat, et  mentem  a torpore  liberat,  quo  submersa 
est.  Diversi  tamen,  qui  petuntur,  scopi  diversam 
balnei  frigidi  administrandi  rationem  poscunt, 
quare  mox  balnea  universalia,  mox  superfusiones 
frigidae,  mox  embrocationes,  mox  submersiones 
repentinae  adhibeantur  necesse  est.  Qui  exposi- 
tum habere  velint,  unde  balnei  frigidi  in  mentis 
turbationes  effectus  proficiscantur,  ii  penetrantem 


32)  Collections  d’observations.  T.  I.  p.  30. 


frigoris  repente  percepti  in  nervos  vim  conside* 
-ent  neque  non  computent,  quantopere  in  submer- 
sionibus repentinis  sui  ipsius  conservandi  nisus 
et  in  embrocationibus  et  superfusionibus  sensatio 
injucunde  mentem  turbatam  incitet  et  convertat. 
iVanus  autem  est  iste  timor,  ne  frigore  saepius 
adhibito  gangraena  nascatur,  quam,  siquidem  in 
varioribus  casibus  appareret,  vel  ab  aliis  causis, 
vel  ab  imprudenti  frigoris  usu  exortam  esse  verisi- 
millimum  est.  Huc  etiam  pertinent  fomentationes 
rigidae  in  caput  administratae,  quae  exaltationem 
sedant,  somnum  efficiunt,  ideoque  maniao  furi- 
jundae  inprimis  prosunt,  quibus  tamen,  si  vehe- 
mentes sanguinis  ad  cerebrum  congestiones  adsunt, 
sanguinis  detractiones  praemittendae  sunt,  ne  san- 
guis frigore  subito  in  cerebrum  retrusus  apoplexiam 
efficiat.  Balnea  tepida,  tum  universalia  tum 
ocalia , tum  semicupia,  tura  pediluvia,  quia  se- 
dantem in  nervos  vim  habent  et  se-  et  excretiones 
mppressas  revocant,  bona  sunt  curationis  adju- 
menta eaque  facilius  adhibenda,  quod  qualescun- 
que insani,  maniacis  furibundis  non  exceptis,  lu- 
oenter  iis  utuntur.  Sanguinis  emissiones,  tum 
universales,  tum  locales  iis  mentis  turbationibus 
opem  ferunt,  quibus  Reil  stheniac  indolem  attri- 
ouit.  Quae  indoles,  ubi  in  toto  systemate  sangui- 
no manifestatur,  ut  sanguis  ex  brachii  venis  emit- 
tatur poscit;  ubi  vero  plethora  lucalis  vasorum 

capitis  adest,  hirudinum  ad  caput  applicatio  ne- 
cessaria est;  ubi  denique  sanguinis  ad  cerebrum 
congestiones  maniam  excitant,  venaesectio  in  pede 
instituta  prodest,  Cucurbitulae,  quibus  se  maniam 
sublevasse  Haslam  narrat,33)  non  sanguinis  de- 
tractione solum,  sed  epispasticis  etiam  viribus  pro- 
desse videntur.  In  iis  mentis  morbis,  qui  san- 
guinis missiones  poscant,  totum  apparatum  anti-, 
phlogisticuin  adhibendum  esse,  vix  monitu  opus  est *, 
Caveas  autem,  ne  methodum  antiphlogisticain  qua- 
libuscunque mentis  morbis  utilitati  esse  tibi  per- 
suadeas neve  eam  continues,  postquam  ea  suni 
remota,  quibus  requirebatur,  quod  enim  si  fieret 
mania  in  fatuitatem  insanabilem  transii  et. 


De  remediis  psychicis. 


Hic  mihi  videtur  locus  esse  esse,  quo  argu 
menta  afferam,  quibus,  singulis  in  casibus  ani 
inum  posse  corpore  integro  aegrotare,  probaii  ar 
bitror.  Quae  igitur  argumenta  sunt: 

1)  Quoniam  animi  actiones  per  nervorum  sys 
terna  proxime  in  conspectum  venire  constat,  quipp 


33)  1.  c.  S.  39. 


35 


quod  animi  tanquam  organon  sit,  animo  turbato 
; j illud  certe  systema,  siquidem  qualibuscunque  morbis 
psychicis  organica  abnormitas  subesset,  a normali 
•structura  recederet.  Attamen  testantibus  diligen- 
itissimis  medicis  et  fide  dignissimis  in  permultis 
iinsanis,  neque  cerebrum,  neque  medulla  spinalis, 
neque  ullus  nervus  abnormitatem  quandam  exhibe- 
bat, dum  talium  hominum  cerebrum  saepe  vitiose 
•constructum  erat,  qui  numquam  insaniae  sympto- 
una  quoddam  prodiderant.  Qam  ob  rem  haud  scio 
an  Bonnet  in  corde,  Bichat  in  nervi  sympathi_ 
•ci  gangliis,  Esquirol,  et  multo  ante  Schulze34) 
iin  irregulari  intestinorum  situ,  Jacobi  in  stoma- 
cho insaniae  causas  quaererent,  do  quibus  vero 
• organis  eadem  valent,  quae  de  nervorum  syste- 
imate  dicta  sunt. 

2)  Insani  saepe  firmissima  corporis  valetudine 
nitentes  ad  summam  senectutem  perveniunt;  qui- 
•nimo  animi  morbo  corpus  firmari  videtur,  cum  po- 
tentiae aliis  hominibus  nocivae  e.  g.  contagia, 

inorbi  epidemici,  insanis  plerumque  parcant. 

3)  Mentis  morbi  saepe  solius  mentis  commo- 
tionibus e.  g.  ira,  gaudio,  terrore  et  efficiuntur 


34)  Diss.  casus  aliquot  mente  alienatorum  sistens  (in 
Halleri  collect.  disp.  VII,  Nr.  248.) 

3 * 


36 


et  tolluntur,  3S)  quae  tamen  velociorem  effectum 
edunt,  quam  ut  organi  ullius  structuram  mutare 
possint,  etiamsi  Jacobi  minus  obscura  diceiet, 
cum  illis  mentis  affectionibus  partium  organisatio- 
nem  mutari  contenderet. 

4)  Quod  a parentibus  in  liberos  transire  po- 
test mentis  alienationum  dispositio,  quippe  quae 
igitur  nonnisi  in  organisationis  vitio  congenito  sita 
sit,  id  non  refellit  meam  opinionem,  qua  omnem 
morbos  psychicos  a causa  psychica  oriri  non  con- 
tendo, sed  cuicunque  mentis  turbationi  organisa- 
tionis vitium  subesse  ideoque  nos  psychicis  reme- 
diis carere  posse  nego. 

Psychicum  remedium  illud  est  vocandum,  quod 
non  corporis  organisationem  mutandam,  sed  animi 
vires  spectet,  quas  aut  incitet  aut)  deprimat  aut 
convertat.  Quod  vero  cum  aut  per  sensgtiones  in 
corpore  excitatas  aut  per  ipsius  animi  affectiones 
lieri  possit,  psychica  remedia  aptissime  distinguun- 
tur in  indirecta,  quae  proxime  in  coenaesthesm 
et  sensus  efficiunt,  et  in  directa,  quae  immedia- 
tim  in  mentem  agunt. 


35)  Cicero  Tuse,  quaesi.  III,  5.:  „ Quasi  vero  atra 
bili  solum  mens,  ac  non  saepe  vel  iracundia  graviore 
vel  timore,  vel  dolore  moveatur!  quo  genere  Athaman 
tem,  Alcmaeonem,  Ajacem,  Orestem  furere  dicimus.^ 

' I 

I.  Remedia  psychica  indirecta. 

Haec  remedia  sensationes  aut  injucundas  aut 
jucundas  efficere  debent,  prout  aegroti  mens  aut 
torpeat,  aut  furiat  aut  in  devortiis  volitat.  In  plu- 
rimis tamen  casibus  injucundae  sensationes  sunt 
efficiendae,  quoniam  illi,  in  quos  jucundae  sen- 
sationes salutarem  effectum  liabent,  vel  leniore 
insaniae  gradu  vexantur,  vel  ad  sanitatem  jam 
propius  accesserunt.  Neque  ii  audiendi  sunt,  qui 
humanitatem  et  misericordiam  ostentantes  talem 

• curandi  rationem  crudelitatis  convicio  increpitant, 
sed  eum  potius  infelicium  aegrotorum  miseret,  qui 
ut  eos  sanet,  aptissima  et  probatissima,  quamvis 

• dolorifica  remedia  adhibet  neque  imprudenti  mol- 
ilitie  ductus  blandis  quidem,  sed  ineptis  et  inuti- 
llibus  remediis  ludens,  morbum  vel  producit  vel 
[plane  insanabilem  reddit,  sicuti  iste,  qui  amputa- 
tionem necessariam,  quia  dolorifica  sit,  institui 
«vetat,  humanitatis  laude  certe  indignus  est. 

Ut  molestae  coenaestheseos  affectiones  exci- 
tentur, multa  eorum  remediorum  sunt  in  usum 
ivocanda,  quae  ad  somatica  remedia  referebantur 
:emetica  scilicet,  nauseantia,  purgantia  drastica, 
kvesicatoria,  balnea  frigida,  praecipue  superfusiones 
frigidae,  cmbrocationes,  submersiones,  fames,  si- 
tis, status  erectus  continuus,  oscillatio,  vibratio, 
■rotatio,  quae  ut  eficiantur,  multa  et  varia  inventa 


sunt  instrumenta  (Cox,  Darvvin,  Ilorn);  ii  denique 
apparatus  huc  referendi  videntur,  quos  ad  symp-i 
toinaticam  curationem  pertinere  nonnulli  scriptores: 
(Neuinann)  dicunt,  qui  tamen  liunc  in  linein  po- 
tissimum adhibentur,  ut  aegrotus  ad  obedientiami 
redigatur,  et  simul  coerceatur,  ne  vel  sibi  ipsi  veli 
aliis  damnum  inferat:  horologii  theca  sic  dicta, 
saccus,  cunae,  sella,  thorax,  lora,  braccae,  cu-j 
ciilli  et  inulta  alia,36)  quibus  aegroto  ultro  semo- 
vendi potestas  adimatur. 

Ut  per  coenaesthesin  animus  suaviter  afficia-i 
tur,  praecipue  dolores  sublevandi  sunt,  quare  il-| 
lis,  quibus  coenaesthesis  injucunde  afficienda  erat, 
justo  tempore  amotis  nimia  exaltatio  sedari  potest,! 
deinde  remedia  quaedam  leniter  incitantia,  exi- 
guae opii  doses,  modicus  vini  usus,  frictiones  pla- 
cidae in  gratam  conditionem  animum  redigunt. 
Sensus,  per  quos  in  animum  aegrotantem  agere 
possumus,  sunt:  olfactus,  visus  et  praeprimis  au-| 
ditus,  cujus  organon  haud  facile  impediri  potest, 
quominus  sonos  excipiat,  quos  Pythagoras  aniui 
morum  elementum  nominat.  Modi  musicioduni 
eloquentia  per  rationem  tantummodo  et  imma- 
ginationem  afficiendam  in  animum  agere  potest, 


36)  Neumann : die  Krankheiten  des  Vorstellungs- 

vermogens.  Leipz.  1822.  S.  248  et  sqq. 

immediatim  animurn  movent,  pro  infinita  eorum 
varietatem  et  compositione  attentionem  inten- 
dunt, cupiditates  incitant,  et  ex  intimo  animi 
recessu  quasi  proliciunt,  tum  animi  turbationes 
placant  et  moestitiae  nebulas  disjiciunt.  Qui- 
bus ex  causis  modos  musicos  insanis  esse  ma- 
xime salutiferos,  facile  est  intelligendum  et  expe- 
rientia jam  diu  comprobatum;  delirantibus,  mania- 
cis modi  dulces  vel  etiam  unisoni  placationem  et 
somnum  afferunt,  ex  quo  quasi  ad  novam  vitam 
expergefuint;  dementes,  melancholici,  moriones 
modis  serenis  vel  iis,  quibus  prius  delectari  sole- 
bant, moventur  et  in  pristinam  cogitandi  et  agendi 
viam  reducuntur. 

II.  Remedia  psychica  directa. 

Haec  remedia  tum  in  rationem  (Vernunft) 
tum  in  animum  (Gemiith)  efficere  debent,  quam- 
quam Jacobi  in  animum  praecipue  efficiendum 
esse  persuadere  conatur.  Plerumque  tamen  ea, 
quae  in  rationem  agunt,  animum  etiam  commo- 
vent, neque  vero  multum  prosunt,  nisi  vel  lenior 
insaniae  gradus  vexat  vel  causae  morbum  excitan- 
tes et  alentes  remotae  sunt. 

Ubi  in  rationem  acturi  sumus,  primum  est 
perputandum,  nuin  errores,  iu  quibus  aegrotus 
versatur,  iu  speciem  confirmandi  sint,  au  argu- 

mentis  dissipandi.  Isti  mihi  videntur  non  posse 
argumentis  moveri,  qui  in  alto  insaniae  gradu  ver- 
santur vel  quorum  morbus,  a corporis  malo  quo- 
dam ortus  et,  dum  illis,  quorum  morbus  vel  le- 
vior vel  mere  psychicus  est,  argumenta  idonea 
facilius  persuadent.  Exempla  praebent  illi  mente 
capti,  qui  animalia  quaedam  ipsorum  corporum 
partibus  quibusdam  insidere  credentes,  argumen- 
tis, quibus,  ut  hoc  accideret,  fieri  non  posse 
quam  evidentissime  probabatur,  frustra  prolatis, 
tum  demum  sanabantur,  cum  operatione  ad  spe- 
ciem facta  talia  animalia,  veluti  ex  corpore  exemta 
ante  oculos  posita  essent. 

In  rationem  proxime,  neque  tamen  minus  in 
animum  bone  efficiunt:  occupatio  tum  utilibus 
tum  inutilibus  negotiis  tum  ludis.  Neminem  sane 
latet,  quantum  damnum  desidia  afferat,  neminem 
igitur  fugit,  quam  salutaris  sit  occupatio  viribus 
haud  inepta,  haud  injucunda,  quae  attentionem 
figit,  a falsis  opinionibus  animum  detrahit,  cor- 
pus roborat  et  defatigat,  quare  omnium  aetatum 
medici  ut  insani  agrorum  et  hortorum  cultura 
artificiis,  militaribus  exercitationibus,  ludis  occu- 
pentur suadent,  sed  etiam  merito  ut  caveatur  mo- 
nent, no  occupationis  instrumentis  quasi  armi: 
abutantur,  ne  nimis  defatigentur,  ne  ad  labore; 
perficiendos,  a quibus  eorum  ingenia  vel  vires  ab 
horreant,  rudi  saevitia  cogantur.  Lectiones 

praecipue  recitationes  eorumque,  quae  lege- 
bantur, enarrationes,  quae  insanos  erudiunt,  eo- 
rumque attentionem  figunt;  quare  Asclepiades 
jam  mendoso  recitari  et  aegrotos,  ut  menda  corri- 
gant, impelli  jubet. 

Ordo  et  mundities;  ubi  enim  in  rebus, 
quae  aegrotum  circumdant,  ordo  est  conspicuus, 
ea  etiam,  quae  aegrotus  cogitat,  in  ordinem  quen- 
dam  rediguntur;  ipse  saluti  suae  provideri  mox  in- 
telligit  et  praeceptis  libenter  obedit,  dum  rerum 
externarum  confusio  ejus  mentem  incitat  et  per- 
turbat. 

In  animum  agunt  praecipue  omnes  affectus 
tum  excitantes  tum  demulcentos.  Quantum  ira, 
metus,  terror,  pudor,  ambitio,  consolatio,  pietas, 
misericordia,  si  justa  ratione  justoque  tempore 
excitarentur,  in  multis  casibus  profuerint,  ii  libri 
nos  certiores  faciunt,  in  quibus  Celsus,  Coe- 
li us  Aurelianus,  Chiaruggi,  Lorry,  Pi- 
nei, Esquirol,  Arnold,  Cox,  Crichton, 
Ferriar,  Haslam,  Perfect,  Erliard,  Lan- 
germann,  Hofbauer,  Reil,  Hcinrotli,  Nas- 
se, Neumann,  Jacobi  de  mentis  morbis  curan- 
dis docent. 

Omnia  denique  remedia  psychica,  cum  adhi- 
bentur, haec  praecipue  poscunt:  1)  ut  aegrotorum 
ingenium,  educatio,  vitae  ratio  anteactae  respicia- 
tur,  nam  qui  literis  erat  deditus,  aliter  sano  est 

occupandus  ct  tractandus,  quam  qui  agriculturae 
vel  opificio  cuidam  operam  dabat,  2)  ut  in  recon- 
valescentiae  praecipue  stadio  vel  in  leviore  insa- 
niae gradu  adhibeantur,  cum,  ubi  morbus  adhuc 
in  culmine  versatur  aut  causae  nondum  amove- 
bantur, non  solum  nihil  prosint,  sed  potius  ob- 
sint j 3)  ne  somaticae  curationis  adjumento  careant, 
qnao  ubi  negligitur,  fere  nunquam  fausti  eventus 
spes  concipienda  est. 


CURR1CU LUM  V IT AK 


Eg0>  Ferdinandus  Augustus  Meyer,  confes 
sloni  reformatae  addictus,  Vlothoviae,  oppi- 
dulo  provinciae  Guestphaliae,  natus  sum  anno 
MDCGCVII,  patre  Henrico  Meyer,  matre  Lu- 
dovica  e gente  Antze,  illum  superstitem  ad- 
huc veneror,  hancce  jam  a tenerrima  pueritia 
mea  defunctam  lugeo. 

Primis  literarum  rudimentis  domi  imbutus 
ab  anno  aetatis  decimo  sexto  usque  ad  deci- 
mum octavum  et  dimidium  Gymnasium , quod 
Mindae  Directore,  celeberrimo  Imanuel  floret, 
frequentavi,  ibique  in  omnes  doctrinas,  quae 
ad  academica  studia  viam  munire  debent,  quanta 
in  me  fuit  dilidentia  incubui. 


Anno  millesimo  octingentesimo  vigesime 
sexto  universitatem  literariam  petii  Georgian 
Augustam  Gottingensein,  et  t.  t.  prorecton 
magnifico  Tliibaut  civium  academicorum  nu- 
mero adseriptus,  hasce  per  biennium  audiv 
praelectiones: 

lllustr.  E.  Scbulze  de  logice  et  encyclo 
paedia  philosophica ; 111.  Bouterweck  de  hi- 
storia philosophiae;  lll.  Schrader  de  botanice 
lll.  Stromeyer  tlc  chemia,  lll.  T.  Mayer  ele 
physice.  Osteologiam , syndesmologiam  ct  myo- 
logiam  lll.  Hempel;  anatomiam  generalem  ei 
specialem  ejuscpic  partem  neurologicam  lll 
Langenbeck  mihi  demonstrarunt.  Physiolo- 
giam et  anatomiam  pathologicam  lll.  Hem- 
pel; pathologiam  et  therapiam  generalem  lll 
Conradi;  nosologiam  ct  therapiam  specialem, 
ophthalmologiam  et  otologiam  lll.  Himly  me 
docuere.  In  chirurgia  tam  generali,  quam 
speciali,  in  akiurgia,  fracturis  et  luxationibus 
praeceptor  meus  fuit  lll.  Langenbeck;  idemque 
me  instituit  in  praxi  chirurgica.  De  arte  obste- 
tricia, tam  theoretica,  quam  praclica  disse- 


renlem  audivi  IIL  Monde;  de  physiologia  or- 
ganorum digestionis,  Cei.  Kindy  jun.;  de  mor- 
bis syphiliticis  lll.  Marx,  de  historia  germanica 
lll.  Eichhorn. 

Autumno  anni  MDCCCVJ1I.  me  ad  hancce 
almam  litcrarum  sedem  contuli  et  a rectore 
magnifico  t.  t.  111.  Klenze  in  numerum  civium 
academicoriun  receptus,  et  ab  lll.  Bartels  t.  t. 
gratiosi  medicorum  ordinis  decano  maxime 
spectabili,  medicinae  studiosis  adseriptus  sum. 
Praelectiones  hic  per  annos  duos  frequentavi 
hasce:  lll.  Kluge  de  arte  obstetricia,  IlL  Mit- 
scberlich  de  Zoochemia;  lll.  Osann  de  fonti- 
bus medicatis;  Tlh  Juengken  de  ophthahnia- 
trice;  lll.  Horn  de  morbis  mentis;  lll.  Casper 
de  morbis  inlantum,  nec  non  de  arte  formu- 
las rite  concinnandi,  cum  exercitationibus  phar- 
maceuticis. lll.  Bartels  Hippocratis  aphorismos 
mihi  interpretatus  est;  exercitationes  obste- 
tncias  in  phantomate  mccum  communicavit 
'Cei.  de  Siebold  ; interpretationibus  clinicis 
' medicis  adfui:  lll.  Bartels,  Perill.  W.  Hufe' 
‘land,  Osann  et  Busse,  nec  non  lll.  Wolf; 


chirurgicis  oplithalmiatricis  1 11.  de  Graefe  et 
lll.  Wagner,  Clinicumque  infantum  aegroto- 
rum UL  Barez  frequentavi.  Praeterea  occa- 
sionem in  instituto  mentecaptis  dedicato  hujus- 
modi aegrotantes  observandi  oblatam  hau  1 
praetermisi. 

Tentaminibus  , tam  philosophico  quam 
medico,  nec  non  examine  rigoroso  rite  supe- 
ratis, nil  obfuturum  spero,  quominus  disser- 
tatione et  thesibus  conscriptis  palamque  de- 
fensis, summos  in  medicina  et  chirurgia  ho- 
nores gratiosa  facultas  medica  in  me  confeiat 


THESES  DEFENDENDAE. 


Morbi  mentis  non  raro  a causis  mere 
psychicis  oriri  possunt. 

Trepanatio  calde  restringenda  est. 

Ad  curandum  abscessum  lymphaticum 
ligaturam  optimum  remedium  esse  contendo. 

Modi  musici  in  animi  turbationibus  cu- 
randis haud  negligendi  sunt. 

